# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VII. volebné obdobie

Číslo: CRD-1602/2018

**1064a**

# Spoločná správa

**výborov Národnej rady Slovenskej republiky o prerokovaní vládneho návrhu zákona**, **ktorým sa mení a dopĺňa zákon č. 185/2015 Z. z. Autorský zákon v znení neskorších predpisov (tlač 1064) v druhom čítaní.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborovNárodnej rady Slovenskej republiky:

**I.**

Národná rada Slovenskej republiky uznesením č. 1329 zo 12. septembra 2018 pridelila vládny návrh zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov **(tlač 1064)** na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre kultúru a médiá.

Uvedené výbory prerokovali predmetný návrh zákona v stanovenom termíne.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Vládny návrh zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov (tlač 1064) výbory prerokovali a odporučili **schváliť:**

Ústavnoprávny výbor Národnej rady Slovenskej republiky uznesením č. 435   
z  9. októbra 2018;

Výbor Národnej rady Slovenskej republiky pre kultúru a médiá uznesením č. 129   
zo  4. októbra 2018 s pozmeňujúcimi a doplňujúcimi návrhmi.

**IV.**

Výbory Národnej rady Slovenskej republiky, ktoré predmetný návrh zákona prerokovali, prijali tieto **pozmeňujúce a doplňujúce návrhy:**

1. K čl. I

V čl. I bod 4 § 165 ods. 10 sa za slovo „50 %“ vkladá slovo „odmeny“.

Gramatické upresnenie textu.

Výbor NR SR pre kultúru a médiá

**Gestorský výbor odporúča schváliť**

1. K čl. I

V čl. I bod 6 úvodná veta znie: „V § 165 sa za odsek 11 vkladá nový odsek 12, ktorý znie:“ a za odsek sa pripája veta: „Doterajší odsek 12 sa označuje ako odsek 13.“.

Úprava legislatívnej techniky vloženia nového odseku. Pôvodným znením by došlo k vypusteniu posledného odseku, ktorý je potrebný pre aplikáciu zákona, pričom jeho vypustenie nenaznačuje ani dôvodová správa a nezodpovedá tomu ani znenie prechodného ustanovenia čl. I bod 13 § 190a.

Výbor NR SR pre kultúru a médiá

**Gestorský výbor odporúča schváliť**

1. K čl. I

V čl. I bod 6 § 165 ods. 12 sa za prvé slovo „správy“ vkladá slovo „práv“.

Ide o legislatívno-technickú pripomienku, ktorou sa zjednocuje pojmoslovie použité aj v § 174 ods. 1 Autorského zákona.

Výbor NR SR pre kultúru a médiá

**Gestorský výbor odporúča schváliť**

1. K čl. I

V čl. I bod 8 sa slová „druhej vete“ nahrádzajú slovami „poslednej vete“.

Ide o technickú pripomienku vzhľadom na znenie čl. I bod 7, ktorým sa vkladá do odseku 1 nová druhá a tretia veta.

Výbor NR SR pre kultúru a médiá

**Gestorský výbor odporúča schváliť**

1. K čl. I

V čl. I sa za bod 12 vkladá nový bod 13, ktorý znie:

„13. V § 188 sa slová „ods. 8 až 12“ nahrádzajú slovami „ods. 8 až 11 a 13“.

Nasledujúce body sa primerane prečíslujú.

Ide o legislatívno-technickú pripomienku v súvislosti s navrhovanou zmenou úvodnej vety v bode 6 (vloženie odseku 12 do § 165).

Výbor NR SR pre kultúru a médiá

**Gestorský výbor odporúča schváliť**

**V.**

Gestorský výbor na základe stanovísk výborov, vyjadrených v  ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku NR SR odporúča Národnej rade Slovenskej republiky uvedený vládny návrh zákona (tlač 1064) v znení schválených **pozmeňujúcich a doplňujúcich návrhov** **s c h v á l i ť.**

O pozmeňujúcich a doplňujúcich návrhoch uvedených v  IV. časti tejto spoločnej správy gestorský výbor odporúča hlasovať:

spoločne o bodoch **1 až 5** s odporúčaním **schváliť.**

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 134 zo  16. októbra 2018.

Gestorský výbor určil poslanca **Jána Senka**  za spoločného spravodajcu výborov a poveril ho, aby predniesol spoločnú správu o výsledku prerokovania predmetného návrhu zákona na schôdzi Národnej rady Slovenskej republiky podľa § 25, § 80, § 83, § 84 a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 16. októbra 2018

**Dušan Jarjabek, v. r.**

predseda

Výboru NR SR pre kultúru a médiá